2018. gada 14. augustā Noteikumi Nr. 513

Rīgā (prot. Nr. 38 25. §)

**Grozījumi Ministru kabineta 2017. gada 21. marta noteikumos Nr. 158 "Darbības programmas "Izaugsme un nodarbinātība" 9.2.5. specifiskā atbalsta mērķa "Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas" īstenošanas noteikumi"**

Izdoti saskaņā ar

Eiropas Savienības struktūrfondu un

Kohēzijas fonda 2014.–2020. gada

plānošanas perioda vadības likuma

20. panta 6. un 13. punktu

Izdarīt Ministru kabineta 2017. gada 21. marta noteikumos Nr. 158 "Darbības programmas "Izaugsme un nodarbinātība" 9.2.5. specifiskā atbalsta mērķa "Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas" īstenošanas noteikumi" (Latvijas Vēstnesis, 2017, 61. nr.) šādus grozījumus:

1. Aizstāt 7.3. apakšpunktā skaitli "2 656 027" ar skaitli "1 337 579".
2. Izteikt 15.1. un 15.2. apakšpunktu šādā redakcijā:

"15.1. projekta vadības un īstenošanas personāla atlīdzības izmaksas, kas radušās uz darba līguma vai uzņēmuma (pakalpojuma) līguma pamata vai ieceļot pretendentu valsts civildienesta ierēdņa amatā, tai skaitā normatīvajos aktos darba atlīdzības un nodokļu politikas jomā noteiktās piemaksas un nodokļi;

15.2. iekšzemes komandējumu un darba braucienu izmaksas projekta vadības un īstenošanas personālam, kas nodarbināts uz darba līguma pamata vai ieceļot pretendentu valsts civildienesta ierēdņa amatā, atbilstoši normatīvajiem aktiem, kas nosaka kārtību, kādā atlīdzināmi ar komandējumiem saistītie izdevumi."

1. Aizstāt 17.1.3. apakšpunkta ievaddaļā vārdus "plāno noslēgt" ar vārdiem "ir noslēgušas".
2. Svītrot 17.2.2. apakšpunktā vārdus "atbalstāmajā specialitātē".
3. Papildināt noteikumus ar 18.1 punktu šādā redakcijā:

"18.1 Par atbalstāmajiem pasākumiem ārstniecības personu piesaistei un šo noteikumu 16. punktā minētajām izmaksu pozīcijām, izpildot šo noteikumu 17. un 18. punktā minētos nosacījumus, projekta iesniedzējs un ārstniecības persona slēdz līgumu par kompensācijas saņemšanu (turpmāk – kompensācijas līgums)."

1. Izteikt 21.1. un 21.2. apakšpunktu šādā redakcijā:

"21.1. ikmēneša kompensācija ģimenes ārstam, kurš nodod ģimenes ārsta praksi, trīs mēnešus ir 50 procentu no vidējās iepriekšējo 12 mēnešu periodā izmaksātās un Nacionālā veselības dienesta ģimenes ārsta praksei samaksātās ikmēneša summas atbilstoši normatīvajiem aktiem par veselības aprūpes organizēšanas un finansēšanas kārtību, kuru var izmaksāt, slēdzot kompensācijas līgumu;

21.2. ikmēneša kompensācija ģimenes ārstam, kurš pārņem ģimenes ārsta praksi, trīs mēnešus ir ārstniecības personas zemākās noteiktās algas apmērā, kuru var izmaksāt, slēdzot kompensācijas līgumu. To var saņemt papildus šo noteikumu 16.1. un 16.2. apakšpunktā minētajām kompensācijām vai atsevišķi."

1. Izteikt 22. punktu šādā redakcijā:

"22. Ārstniecības persona katru šo noteikumu 16.1., 16.2. un 16.3. apakš­punktā minēto kompensācijas veidu var saņemt vienu reizi projekta īstenošanas laikā."

1. Izteikt 26.1. un 26.2. apakšpunktu šādā redakcijā:

"26.1. šo noteikumu 15.1. apakšpunktā minētās izmaksas, kas radušās uz darba līguma pamata vai ieceļot pretendentu valsts civildienesta ierēdņa amatā ar rīkojumu, veido projekta tiešās attiecināmās personāla atlīdzības izmaksas;

26.2. šo noteikumu 15.1. apakšpunktā minētās izmaksas, kas radušās uz uzņēmuma (pakalpojuma) līguma pamata, kā arī šo noteikumu [15.2](https://likumi.lv/ta/id/289588-darbibas-programmas-izaugsme-un-nodarbinatiba-9-2-5-specifiska-atbalsta-merka-uzlabot-pieejamibu-arstniecibas-un-arstniecibas#p15.2). apakšpunktā un [16.](https://likumi.lv/ta/id/289588-darbibas-programmas-izaugsme-un-nodarbinatiba-9-2-5-specifiska-atbalsta-merka-uzlabot-pieejamibu-arstniecibas-un-arstniecibas#p16), [23.](https://likumi.lv/ta/id/289588-darbibas-programmas-izaugsme-un-nodarbinatiba-9-2-5-specifiska-atbalsta-merka-uzlabot-pieejamibu-arstniecibas-un-arstniecibas#p23)un [24. punktā](https://likumi.lv/ta/id/289588-darbibas-programmas-izaugsme-un-nodarbinatiba-9-2-5-specifiska-atbalsta-merka-uzlabot-pieejamibu-arstniecibas-un-arstniecibas#p24) minētās izmaksas veido projekta pārējās tiešās attiecināmās īstenošanas izmaksas."

1. Aizstāt 29. punktā vārdus "kopējās noslodzes" ar vārdiem "normālā darba laika".
2. Izteikt 45.2. apakšpunktu šādā redakcijā:

"45.2. datus par horizontālā principa "Vienlīdzīgas iespējas" horizontālo rādītāju – atbalstu saņēmušo sociālās atstumtības un nabadzības riskam pakļauto iedzīvotāju skaits."

Ministru prezidents Māris Kučinskis

Veselības ministre Anda Čakša